Familienuus 368 - Oostelike Sinode van die NG Kerk
Om volgeling van Jesus Christus te wees, beteken nie dat jy alleen oor alles die beste weet nie. Die kerk het hierdie waarheid sommer gou geleer.
Gelowiges is mense wat oop is vir die werking van die Heilige Gees – die Gees wat ons in die voetstappe van Jesus laat loop. Gelowiges luister ook na mekaar. Ons leer by mekaar. Ons groei en bely en vier en bid saam. Ons neem ook saam besluite.
Dit is dus vanselfsprekend dat ons as gemeentes die volgende klompie weke in baie diep afhanklikheid van die Here van die kerk sal leef. Ons praat en skryf en kommentaar lewer moet telkens iets weerspieël van "ons is saam op die pad agter Jesus aan…"
Die Sinodale Diensraad wil graag al ons gemeentes oproep tot getroue gebed voor en tydens die vergadering van die Algemene Sinode.. Doen asseblief moeite hiermee tydens eredienste en in gebedsgroepe.
VroeëKindOntwikkeling is een van die heel beste maniere om 'n reuse impak te maak in ons dag. Dis so maklik soos leesgroepies vir voorskoolse kinders. Maar hoe gemaak om dit te laat gebeur? Elize Bezuidenhout reël 'n praktiese werkswinkel hieroor. Richardt van die Nali'Bali-inisiatief kom vertel en wys hoe dit kan gebeur. Maandag 14 Oktober om 09:00 by Skuilkrans. Gratis en verniet. Vir almal wat so iets wil begin in hulle gemeente. Praktiese inoefening. Kontak Elize by ejb@bssa.co.za voor Donderdag 3 Oktober.
Ons het reeds 'n paar keer verneem van gemeentes waar die Ontvanger van Inkomste die kerkkantoor besoek het. Logista, die ouditeurs van die Algemene Sinode en ander kerklike instansies, het 'n skrywe gestuur wat uitlig hoe belangrik dit is dat gemeentes sal verseker dat al die belastingsake reg hanteer word.
Vir die gemeente as werkgewer is sake soos persoonlike inkomstebelasting, lenings toegestaan aan personeel, reistoelaes en personeel wat in die buiteland diens doen, belangrik.
Die Sinode kan nie belastingadvies gee nie – gesels met julle belastingdeskundige hieroor.
Pieter van der Merwe word op 6 Oktober as tentmakerleraar bevestig by Olifantsfontein.
Neels Marais van Kempton-Kruin het 'n beroep aangeneem na kerksondermure en word op 3 November daar bevestig.
Breek weg vir ’n opwindende, stimulerende EKOLOGIENAWEEK saam met prof Erik Holm 22-24 November 2019. Meer inligting en inskrywingsvorm is hier beskikbaar. Kyk gerus na 'n paar bekendstellingskyfies.
Die beswaarskrifte oor die SGV-besluite en al die dokumente wat hieroor handel, is op ons webwerf beskikbaar.
Dis altyd lekker om nuus van ons missionale vennoot te kry! Hierdie week hoor ons van Hendrina oor hoop asook van Gauteng-Oos oor Gendergeweld.
Ons gee hier skakels na geleenthede vir leraars om toegerus te word vir die bediening: die mpa-leierskonferensie op 15 en 16 Oktober, Excelsus se Openbare lesing deur prof Ábráham Kovács oor Barth en Niebuhr by die Teologiese Fakulteit en Wentzel Coetzer se kursus oor selfvergifnis.
Ds Freek Swanepoel deel hierdie week met ons sy herinneringe oor die eerste tree van die Sinode van Oos-Transvaal. Hy bevestig sy goeie geheue met 'n uittreksel uit die Handelinge van die Sinode van Oos-Transvaal. Dankie, oom Freek!
2 Oktober – Erik Brits, Sabie, erikbrits@websurf.co.za
5 Oktober – Johan Malan, Goedgegun-Swaziland, jfmalan1@gmail.com
7 Oktober – Andre Fitzgerald, Pretoria-Faerie Glen, afitzgerald@telkomsa.net
5 Oktober – Freek Swanepoel, Skuilkrans Pretoria 2004, fmks@vodamail.co.za
6 Oktober – André Deacon, Witbank-Suid 1993, 076 042 3863
3 Oktober – Pierre van Ryneveld, admin@pvr.co.za (35)
4 Oktober – Hendrina, nghendrina@gmail.com (103)
8 Oktober – Chrissiesmeer, ngchrissiesmeer@vodamail.co.za (92)
13 Oktober – Bronkhorstspruit, ngbhs@penta-net.co.za (114)
MOSAMBIEK VIDEO OOR DIE HULPVERLENING DAAR